Nalazim ljepotu u tami.
Odjekuje mi u duši.
Glazba koju stvaram zove se black metal.
Govori o usudu i propasti.
Umjetničko ime mi je Morbid.
To je fizički prikaz moje mračne podsvijesti.
Svatko ima svoju sjenu.
Svako ima tajnu osobnost koju skriva od drugih.
Vjerujem u to da trebam prihvatiti čudovište u sebi.
Kad sam Morbid, mogu raditi što god želim.
Sa svim se mogu izvući.
Ako je krvavo, krvavo je.
A katkada pretjeram.
MORBID - HOTEL CECIL
Taj Morbid je sigurno ubio Elisu Lam.
OBJAVI
Odsjeo je u hotelu.
Bila je savršena meta za toga gada.
Svi sumnjaju u njega.
Ljudi su mislili da poveznice između tog Morbida…
Ovdje sam u Hotelu Cecil.
…i Elise Lam
ne mogu biti obična slučajnost.
Zato su svi pozivali na akciju, da poduzmemo nešto oko Morbida.
Moramo ga pronaći.
Tko je taj tip?
Otkrili su da mu je pravo ime Pablo Vergara.
Počeli su mu pisati.
Ubio si Elisu Lam, zar ne?
Jebeni ubojica.
Samo reci istinu!
Na njihovo iznenađenje, odgovorio je videom.
Ja sam Morbid.
Želim vas obavijestiti da sam nevin.
ORIGINALNA NETFLIXOVA DOKUMENTARNA SERIJA
Obdukcija je završena,
no još ne znamo što se dogodilo Elisi Lam.
S nama je Jina You.
Mnogi su se nadali da ćemo dobiti odgovore.
Te ćemo odgovore još pričekati.
U uredu mrtvozornika danas su nam rekli
da uzrok smrti i dalje nije jasan.
Da bi saznali kako je umrla, morat će provesti još testova.
OKRUG LOS ANGELESA MEDICINSKI VJEŠTAK - URED MRTVOZORNIKA
GLAVNI MEDICINSKI VJEŠTAK MRTVOZORNIK
Mrtvozornikov ured ima zadnju riječ
kada govorimo o stanju pokojnika.
Oni imaju svoju priču.
DR. JASON TOVAR FORENZIČKI PATOLOG
I mi želimo zaokružiti tu priču.
U slučaju Elise Lam nakon obdukcije
zaista nismo znali radi li se o zločinu, samoubojstvu, slučajnoj smrti.
Morali smo pričekati nekoliko tjedana kako bismo dobili rezultate svih testova.
Na kraju sam dobio toksikološki izvještaj.
S obzirom na bizarno ponašanje u dizalu,
jedna je mogućnost bila da je na nekoj halucinogenoj drogi.
No nisam našao dokaze
da je konzumirala alkohol ili bilo kakve ilegalne droge.
U svakom slučaju u kojemu imate depresiju ili bipolarnI poremećaj,
možete istražiti
je li popila previše tableta kako bi se ubila.
A to nisam otkrio.
Identificirali smo samo njezine lijekove na recept
za bipolarni poremećaj koje je ionako morala uzimati.
Međutim, razina lijekova bila je veoma niska.
To je zanimljivo.
Ako pogledamo opis lijekova
koje su našli u njezinim bočicama,
u bočicama je bilo više tableta,
nego što ih je trebalo biti, s obzirom na datum izdavanja recepta.
Kada smo ponovno pregledali razine iz toksikološkog izvještaja
i usporedili ih s lijekovima koje smo našli u hotelu,
shvatili smo da vjerojatno nije pila lijekove koje je trebala.
Zašto bi to učinila?
Što se zaista događa?
Kada tragamo za tim odgovorima, važno je da znamo kako je živjela
prije dolaska u Los Angeles
i što je sve radila u danima
prije nego što je završila u spremniku.
Gdje bih bila bez interneta?
Pretpostavljam da lutamo internetom
jer u stvarnom životu ne možemo pronaći
vezu među ljudima kako bismo preživjeli.
Zato beskonačno pretražujemo internet. Sami.
Kad smo pokušali odgonetnuti što se dogodilo Elisi,
zapravo smo slagali priču
i bolje shvaćali
što se događalo u njezinu umu.
Ovdje možemo biti empatični.
Podsjetiti ljude da si ti čovjek baš kao i oni.
Samo slušaj i bolje ćeš shvatiti.
Elisa je bila sklona introspekciji i pametna.
Kad čitate njezin Tumblr,
shvaćate je jer je u objavama ogolila dušu.
Neki ljudi smatraju da imam „kemijski disbalans”.
Mogu li živjeti u tuđem mozgu?
Voljela bih kada bi me netko u mojoj blizini shvatio.
Bipolarni poremećaj i dalje stigmatizira većinu ljudi.
Većina ljudi ga ne razumije.
Znači da raspoloženje osobe raste i pada.
Muči ih depresija i manija.
U maničnoj epizodi ne trebate mnogo sna, misli vam jure, skloniji ste riskiranju.
Uzimanje lijekova obično je najbolja terapija,
uz dodatak kognitivne terapije.
Elisa se u nekim objavama mučila
oko prihvaćanja bolesti i lijekova jer ih je uzimala jako mnogo.
Uzimam tablete. Ja to zovem doručkom prvaka.
Mrzim to što ih pijem svaki dan.
Čini se da su joj prepisali bar četiri lijeka.
Antidepresive, stabilizator raspoloženja i atipični antipsihotik.
Moram se sabrati.
Gubim vrijeme u usporedbi s vršnjacima.
Moram otići nekamo i pronaći svoju motivaciju.
KALIFORNIJA
Mislim da se Elisa stavila pod veliki pritisak
kako bi dokazala da je kao svi ostali.
Ako putuje sama, ako krene u avanturu,
to znači da je normalna.
Prepuna sam vjere u sebe i samopouzdanja.
Sljedeća etapa moje avanture: Zapadna obala.
Doputovala je do San Diega…
TIM MARCIA BIVŠI DETEKTIV
…i onda obalom prema sjeveru.
Stigla sam u La-La Land.
Elisa je u Los Angeles stigla 28. siječnja.
Prijavila se u hotel.
Nekoliko je dana istraživala Los Angeles.
Teško je znati što se dogodilo, ali prema toksikološkom izvještaju,
mislim da je Elisa prestala uzimati lijekove.
Jasno, kad ih je prestala uzimati,
snažno su se povećale šanse da doživi epizodu.
Dok je bila u Los Angelesu,
otišla je u Burbank…
GREG KADING BIVŠI DETEKTIV
…na snimanje emisije uživo.
Ali ondje se ponašala nemirno i čudno.
Napisala je dugo pismo bez glave i repa
i zahtijevala je da ga daju voditelju emisije.
Zbog toga je osiguranje postalo zabrinuto.
I tako su je čuvari izveli iz studija
jer su mislili da je potencijalni rizik.
Što se tiče hotela,
Elisa je dijelila sobu s dvije cure.
Počele su se žaliti na njezino nemirno i čudno ponašanje.
AMY PRICE BIVŠA DIREKTORICA HOTELA
Nikada nisam govorila o tome, ali stvarala je probleme.
Ostavljala je ceduljice na krevetima drugih gostiju.
Prave papirnate ceduljice.
Pisala je: „Nestani. Idi kući. Otiđi.”
A kad su drugi gosti pokušali ući u sobu,
nije htjela otvoriti vrata.
Tražila ih je lozinku.
Noć prije nego što je trebala otići, premjestili smo je u jednokrevetnu sobu.
Za nju je to bila bolja opcija.
Nakon toga je otišla u predvorje i…
Uopće ne znam kako bi se to opisalo. Gestikulirala je i rekla:
„Ja sam luda, ali lud je i Los Angeles.”
Tada to nismo previše analizirali.
Ipak je to Hotel Cecil.
To je samo jedan od događaja u danu.
Prijeđeš preko toga.
U toj smo fazi istrage shvatili u kakvom je mentalnom stanju bila,
i to na temelju činjenice da nije bila pila lijekove.
Počeli smo pridavati malo više važnosti činjenici
da je u tom stanju lako mogla postati žrtva zločina.
Sada se naša istraga fokusirala na to
da otkrijemo kako je završila u spremniku.
Osjećao sam da je nužno vidjeti kako izgleda okoliš u kojemu su je našli.
HOTEL CECIL
Htjeli smo rekonstruirati njezino kretanje.
A kada se popnete na krov kako biste došli do spremnika,
morate hodati po cijevima
i progurati se između spremnika da biste došli do njezinog spremnika.
Truplo biste morali nositi po ljestvama
i ubaciti ga kroz rupu na vrhu spremnika.
Druga je mogućnost da su Elisu donijeli sa susjedne zgrade,
ali i u tom slučaju truplo morate nositi po ljestvama.
Da su je ubili ili onesvijestili na drugoj lokaciji,
iako je bila lagana,
nositi truplo po strmim ljestvama i pri tome ga ne ozlijediti…
To nije moguće.
Bilo bi modrica, porezotina,
nekakvih ozljeda koje bi otkrili na obdukciji.
Ništa od toga nije postojalo.
U većini slučajeva utapanja
mrtvi obično plutaju licem prema dolje, s obješenim rukama i nogama.
Ali izjavili su da je plutala licem prema gore.
To je jedinstveno otkriće. Može sugerirati da je riječ o zločinu.
Ali kada gledamo spremnike i uporabu vode u njima,
vidimo da bi razina vode varirala.
Mislim da joj je fluktuacija vode mogla dopustiti
da se okrene i završi u položaju u kojemu su je pronašli.
Prilikom pregleda mjesta zločina
nismo našli ništa sumnjivo,
nešto što bi upućivalo na ubojstvo.
U tom smo trenutku imali činjenice, okolnosti i sve informacije.
Mogli smo sastaviti konačni izvještaj.
ČETIRI MJESECA OD ELISINE SMRTI
Bilo je to dugo razdoblje bez gotovo ikakvih informacija.
Slučaj je mirovao, bar u očima javnosti.
Svi su čekali objavu izvještaja s obdukcije.
Izvještaj je napokon objavljen 21. lipnja 2013.
VIJESTI
Smrt 21-godišnje kanadske turistice Elise Lam
proglašena je slučajnim utapanjem.
UMRLA JE NESRETNIM SLUČAJEM
Sugerirali su i da je ulogu imao i bipolarni poremećaj.
Rekli su da je uzrok smrt slučajno utapanje.
Tomu pridonosi bipolarni poremećaj.
To nije imalo smisla.
Cijela je zajednica u šoku.
„Slučajno utapanje.”
„Slučajno se utopila.”
Nesretan slučaj, navodno. Zaista?
To je nemoguće.
Satima sam to istraživao.
Ne slažem se s mrtvozornikom.
Nema nikakvog smisla.
Pogotovo kad je policija rekla
da je poklopac bio zatvoren.
Poklopac je bio zatvoren kad su policajci došli.
Netko ju je ubacio i zatvorio poklopac. To može značiti samo da je ubijena.
Svi su mislili da će odlučiti kako je to bilo ubojstvo.
Htjeli smo se pozabaviti obdukcijom…
JOHN SOBHANI INTERNETSKI DETEKTIV
…da sve to shvatimo.
Našao sam izvještaj s Elisine obdukcije.
Pročitao sam svaku stranicu.
Neobična je jedna činjenica.
TEST ZA SILOVANJE
Obradili su test za silovanje i ništa nisu našli.
Ali ako se nije radilo o seksualnom napadu,
zašto je bila gola?
Obdukcija je pokazala i da nema dokaza o unutarnjim ili vanjskim ozljedama.
To što na tijelu nije bilo tragova ne znači
da nije riječ o zločinu.
Mogli su je dovesti pod prijetnjom oružjem i prisiliti da uđe u spremnik.
Meni to zvuči kao zločin.
Mrtvozornik je rekao da je umrla zbog lijekova koje nije uzimala,
ali teško mi je povjerovati u to.
Nikada nisam pročitao
da bi ljudi učinili takvo što zbog bipolarnog poremećaja.
Mislim da njezino mentalno stanje nije uzrok smrti.
Čitala sam mnoge izvještaje s obdukcija, a ovdje je nešto sumnjivo.
Čini se da u obdukciji postoje nedosljednosti.
Tovar nije siguran oko zaključka da je Elisa umrla nesretnim slučajem.
Postoji dio obdukcijskog izvješća u kojemu se spominje način smrti.
NIJE MOGUĆE USTANOVITI
Opcije su ubojstvo, samoubojstvo, nesretni slučaj i neustanovljeno.
Čini se da su prvo odabrali „neustanovljeno”.
Ali onda su to izbrisali i odabrali „nesretan slučaj”.
Osim toga, čini se da je unos ispravljen nakon tri dana.
15. LIPNJA 2013. 18. LIPNJA 2013.
Kako su se tako predomislili?
Čemu promjena?
Kao da je došao nečiji šef i rekao:
„Moramo to promijeniti. Neka bude nesreća.”
Možda je policija povukla veze u uredu mrtvozornika.
Rekli su da je to bila nesreća da prikriju istinu.
Jednostavan izlaz da zaključe slučaj.
Žele sve ušutkati jer nešto skrivaju.
Tražio sam informacije o istrazi,
ali nisam našao policijske spise,
a to samo po sebi nameće pitanja.
Mnogi su zatražili policijsko izvješće,
nitko ga nije dobio.
Mislio sam: „Ovo je jasna potvrda da se radi o uroti.”
Internetska je zajednica smatrala da se radi o većem stupnju korupcije.
Planirali su urotu i ti su ljudi radili zajedno.
U zataškavanje su uključeni…
Policija Los Angelesa.
Mrtvozornik.
Direktorica Cecila.
Zaposlenik koji ju je našao.
A tu je i čovjek koji je odsjeo u Cecilu,
a ljudi su mislili da je on ubio Elisu.
Hvala na razgovoru.
Znam da nije lako razgovarati o tome.
PABLO VERGARA GLAZBENIK I GLUMAC
Sedam godina nisam govorio o tome.
Ali shvatio sam da ništa nećete riješiti
ako bježite od problema. Morate se suočiti s njima.
Ma koliko teški bili.
25. VELJAČE 2013. ŠEST DANA NAKON OTKRIĆA TRUPLA ELISE LAM
Cijeli je incident počeo u veljači 2013.
Probudio sam se i prijateljica mi je poslala poruku.
HEJ, STARI
ŠTO SI UČINIO? ZAŠTO SI NA VIJESTIMA?
NAJNOVIJE VIJESTI
Link me odveo na tajvanski program.
Morbid, pjevač benda Dynasty of Darkness, štuje Sotonu.
Glazba mu se vrti oko mrtvaca i smrti.
Sad ga smatraju ubojicom Elise Lam.
Vidio sam svoju fotografiju.
I kažu da sam osumnjičen za ubojstvo.
Ubojstvo Elise Lam.
Pjevač je pisao poruke na internetu
i sugerirao da je ubio nekoga.
Odjednom su mi počele stizati stotine poruka
od ljudi iz cijeloga svijeta.
Jesi li ubio Elisu Lam?
Ubio si Elisu Lam, zar ne?
„Mrzimo te. Jebeni ubojico.
Zašto si to učinio?”
Sredit ćemo te zbog toga što si učinio.
Bio sam šokiran, zbunjen.
Znate, prije toga nikada nisam čuo za Elisu Lam.
Nakon toga mi je u kuću došao PGR, a to je meksička verzija FBI-a.
Pitali su me jesam li prinosio žrtve, jesam li vragu žrtvovao životinje.
Ali nikada nisam optužen. Ništa.
Poslije sam shvatio da su me optužili da sam ubojica
jer su internetski detektivi našli snimku
koju sam objavio na internetu dok sam bio u Hotelu Cecil.
Zdravo.
Ja sam u Hotelu Cecil u središtu LA-a.
Bio sam ondje u veljači 2012. Ostao sam tri dana.
I to je bilo to.
12 MJESECI PRIJE ELISINE SMRTI
Stalno to radim.
Pitam se počinju li ljudi šiziti zbog tog sranja.
To je bilo godinu dana prije nego što je Elisa Lam došla.
REZERVACIJA: PABLO VERGARA
DOLAZAK: 4. VELJAČE ODLAZAK: 7. VELJAČE
Kad je umrla, nisam ni bio u SAD-u.
Bio sam u Meksiku i radio na albumu.
22. SIJEČNJA 2013.
Imam ugovore sa studijem.
Imam pečate na putovnici i iako sve to imam,
internetski su detektivi vidjeli kako izgledam i…
Poludjeli su.
PROŽDIRI
Da, neki stihovi govore o smrti, ubojstvu ili što ja znam o čemu.
Ali, znate, to su samo stihovi. To je samo glazba. Samo umjetnost.
To ne znači da sam ubojica.
Htio sam sve razjasniti i obraniti se.
Snimio sam video u kojemu sam rekao da sam nevin.
Ja sam Morbid.
Htio sam vas obavijestiti da nisam ubio Elisu Lam.
Nevin sam.
Odlučio sam promijeniti glas i staviti masku jer sam bio paranoičan.
Ali internetski detektivi nisu odustajali.
Prijavili su moje račune i tako je moj kanal na YouTubeu…
Obrisali su mi i račun na Facebooku i e-mail.
Njima istina nije važna.
Žele te uništiti. Mrze te.
DOĐI U LA I UBIT ĆEMO TE
-UBIO SI ELISU LAM -BI LI UBIO I MENE?
Bilo je lažnih optužbi, prijetnji smrću.
UPOZORENJE! SKRIJ SE!
Svaki dan, svaki tjedan.
Nisam imao kamo.
U trenutku kad dobiješ toliko mržnje i negativnosti,
nešto ti se prelomi u umu.
Nešto se promijeni.
Nakon nekog vremena više to ne možete podnijeti.
Ne možete braniti svoj život, svoju glazbu i umjetnost.
Bez obzira na to koliko ste jaki, osjećate se bespomoćno.
Bilo mi je jako loše.
Valjda sam doživio slom.
I pokušao sam se ubiti.
Probudio sam se u psihijatrijskoj bolnici.
Internetski detektivi nastavili su kao da se ništa nije dogodilo.
Ali moj su život okrenuli naglavačke.
Osjećam kao da sam izgubio slobodu da se izražavam.
Zapravo, poslije toga više nisam stvarao glazbu i…
Kad pokušam, nije isto.
Pokušavam obnoviti svoj život i sve to,
ali svaki dan je koma.
Nikada neće nestati.
Moram živjeti s time do kraja života.
To će me pratiti cijeli život.
POLICIJSKA POSTAJA LOS ANGELESA
Sjećam se jedne bizarnosti.
Internetski detektivi pokušali su povezati Elisino ubojstvo i pjevača iz Meksika.
Ali mogu samo reći da nije upleten.
Shvaćam da su pokušali napraviti pravu stvar iz pravih razloga,
baš kao i mi.
Postaneš ovisan o tome.
O izazovu slaganja slagalice.
O uzbuđenju rješavanja slučaja.
Ali u ovom slučaju samo su se udaljavali od dokaza.
Sve pozadinske informacije na temelju kojih smo odlučili da je ovo nesreća
nisu nužno dostupne javnosti
pa mislim da ljudi na internetu
zaista ne znaju potpunu priču.
Ne znaju sve činjenice.
U ranoj fazi istrage, kada smo razgovarali s obitelji,
nisu nam rekli koliko je ta mentalna bolest bila teška.
S vremenom smo saznali od Elisine sestre
kako je Elisa imala naviku da ne uzima lijekove.
I nekoliko puta
to je rezultiralo nekom vrstom sloma.
Obitelj nam je rekla da je imala priviđenja.
Vidjela je ono što ne postoji.
Zapravo, situacija je bila toliko loša
da je bar jedanput morala biti hospitalizirana.
Na temelju dokaza koje imamo, Elisa je imala bipolarni poremećaj tipa 1,
a to je teža verzija te bolesti
koja katkada nosi psihotične epizode.
U tome stanju razmišljate nepovezano,
logika vam nema smisla.
Teško je odvojiti maštu i stvarnost.
Kada pogledate izvještaje o tome kako se ponašala u hotelu,
pa zatim na snimanju emisije, čak i na zloglasnoj snimci u dizalu,
za mene je to ponašanje osobe usred psihotične epizode.
One noći kad je nestala, činilo se da je sama u hotelu.
A onda je ušla u dizalo.
Na snimci iz dizala njezino ponašanje
odgovara osobi koju muče priviđenja i manije proganjanja.
Činilo se kao da halucinira.
A sestra je rekla da ima takav obrazac ponašanja.
Saznali smo
da se usred jedne prijašnje epizode bojala kako je netko progoni.
Možda vidi ono što ne postoji ili čuje glasove.
A glasovi mogu govoriti strašne stvari.
Da ti netko želi nauditi ili da se moraš ubiti.
Nikako ih ne možeš utišati.
Elisa Lam bila je u stanju očaja.
Bježala je od nečega u svom umu.
U tom joj se stanju zaista čini da je netko proganja.
Vjeruje da je u opasnosti, da nigdje nije sigurna.
Trči hotelom i pokušava spasiti svoj život.
Sestra Elise Lam rekla je
da se u prošlosti počela bojati, da joj se svašta priviđalo.
Skrivala bi se. Skrivala se ispod kreveta.
U tom je trenutku krenula na krov.
Bilo bi savršeno smisleno
ako je spremnik za vodu vidjela kao skrovište.
Uspela se ljestvama.
Otvorila je poklopac.
I uskočila je u spremnik.
Kad je ušla, postojao je samo jedan izlaz.
Otvor na vrhu.
Ako je spremnik pun vode, možete se izvući.
Ali ako upotrebljavaju vodu i razina vode opada,
teže ćete dosegnuti otvor.
Mislim da je bila zarobljena.
Mogla je preživjeti samo tako da maše i pliva koliko god može.
U spremniku se svlačila.
Možda je pokušavala plivati i malo si olakšati teret.
Postojala je i mogućnost hipotermije.
Temperatura vode može biti jako niska.
U toj se situaciji ljudi počinji skidati
zbog fiziološki promjena u tijelu.
No na kraju se ipak utopila.
Tužan kraj ove priče.
Gledajući unatrag,
nisu postojali čvrsti dokazi koji bi upućivali na zločin.
Nismo mogli dokazati da si je kanila nauditi
u stanju u kojemu je bila.
Mislim da nije počinila samoubojstvo.
No stojim iza svoje odluke
da je ovo bilo utapanje i nesreća,
pri čemu je bipolarni poremećaj imao veliku ulogu.
Važno je da ljudi shvate bipolarni poremećaj.
To je bolest koja u svakom času može uzeti svoj danak.
Svjestan sam da postoje nedoumice oko datiranja izvještaja.
Ovdje se radi o tome da smo ljudi. Dogodila se pogreška.
Ispravili smo pogrešku i označili točnu opciju.
Ako zumirate te datume,
vidjet ćete da oba puta piše „18.”, a ne „15.” i „18.”.
Netko je jednostavno pogrešno pročitao.
Neki ljudi i dalje vjeruju kako postoji urota oko toga
da smo izrezali dijelove snimke kako bismo zaštitili identitet ubojice.
Vidite rez kad se vrata zatvaraju.
Snimka je usporena.
Vremenski kod izgleda kao da je netko prčkao po njemu.
U ovakvoj istrazi
katkada neke detalje ne želiš pustiti u javnost.
Recimo, kada je točno bila u dizalu.
Možda je zato izmijenjen vremenski kod na snimci.
Snimku biste mogli usporiti i zato
da bi je netko mogao prepoznati.
Gledajte, ne mogu konkretno odgovoriti
je li netko iz odnosa sa javnošću ili netko iz nezavisnih medija
uredio snimku iz bilo kojeg razloga.
Ali znam
da za eventualne promjene nije odgovoran nitko iz hotela.
Dokazi govore sami za sebe.
Nije bilo ničeg sumnjivog
na originalnoj snimci s tvrdog diska koja je u našem posjedu.
A tu su i pitanja o tome
jesu li se policiji omaknule pogreške
jer isprva nisu pretražili spremnike.
Znam da ti istražitelji žale što je nisu pronašli u spremniku.
Bila je unutra. Jednostavno smo promašili.
Koma.
Pretpostavljam da možete vidjeti kakve to osjećaje pobuđuje u meni.
Nikada ne zaboraviš.
U ovom smo slučaju otkrili što se dogodilo.
Ali odgovor je bolio.
Dakle, tužno je što neki misle da tu postoji teorija urote.
Ali ne postoji.
Toliko smo se fiksirali na tajanstvenost, na intrigu, na bizarnosti priče
da smo zaboravili na obitelj i prijatelje,
ljude koji su poznavali i voljeli Elisu.
Oni takav slučaj gledaju drukčije.
Za njih je to pakao. Traumatično je. Slama im se srce.
Ispred obiteljskog restorana blizu Vancouvera
odaju počast prerano izgubljenom životu
koji je ugašen na strašan način.
19. rujna 2013.
Elisini roditelji tužili su Cecil.
Činilo se da vjeruju kako se slučajno utopila.
No u tužbi okrivljuju hotel da je nemarom skrivio Elisinu smrt.
Otišao sam na saslušanje.
SUDNICA 14A
Htio sam doći do informacija.
Odvjetnik obitelji Lam spomenuo je
da je krov bio opasan.
I da su trebali učiniti više
kako bi zaustavili ljude da odlaze na krov.
Naš je odvjetnik uzvratio tvrdnjom da smo poduzimali mjere opreza.
Da na krov smiju samo zaposlenici.
A vrata koja vode na krov uvijek su pod alarmom.
No vanjske protupožarne stube dostupne su svima
da možete izaći u slučaju nužde.
Što se tiče samih spremnika,
osim opasnosti da netko padne u njih,
postoji i velika opasnost da tu vodu netko može lako kontaminirati.
Vrlo je jednostavno.
Zaključajte otvore.
U tom trenutku nije bilo propisa o zaključavanju spremnika za vodu.
Ljudi ih sada sigurno zaključavaju.
Osobno sam htio shvatiti još jedno.
Status poklopca na spremniku.
Policija kaže da je poklopac bio zatvoren.
Kako ga je Elisa mogla zatvoriti iznutra?
Zaposlenik koji ju je pronašao zove se Santiago Lopez.
Sudu je rekao da se popeo na vrh spremnika.
A otvor…
Otvoren je.
OTVOR NA GLAVNOM SPREMNIKU BIO JE OTVOREN
Šokantna nova informacija.
To potpuno mijenja opseg mogućnosti o tome kako je umrla.
SANTIAGO LOPEZ BIVŠI ZAPOSLENIK HOTELA
Spremnik je imao otvor?
Ovakva vratašca.
Kad sam došao, bila su otvorena.
-Tad sam je vidio. -Već su bila otvorena?
Što se tiče pronalaska Elisinog trupla,
javili su nam
da se zaposlenik popeo ljestvama.
Poklopac je bio otvoren.
Ali to nije objavljeno u medijima.
Poklopac je bio zatvoren kad su policajci došli.
Došlo je do sloma u komunikaciji.
Netko je rekao da je bio zatvoren, a htio je reći otvoren.
Nevina pogreška.
Osim svega toga,
tu je i odvjetnik obitelji Lam koji kaže da je hotel imao odgovornost
i da je trebao pomoći Elisi.
Budući da je Elisa Lam bila gošća Stay on Maina u Hotelu Cecil,
kad je počela pokazivati nenormalno ponašanje,
mislim da je postojala obveza da odgovorne strane prepoznaju
kako ta osoba nije pri zdravoj pameti
i da joj treba pomoć.
Da ju je netko pitao: „Jesi li dobro?
Gdje ti je obitelj? Da ih nazovemo?,” možda bi se nešto promijenilo.
Kada ste direktorica,
koliko daleko idete kako biste se uvjerili da su ljudi dobro?
Njezino je ponašanje bilo bizarno, ali nedovoljno da pozovemo vlasti.
Morala bih se pitati:
„Da sam zvala 911, bi li itko došao?”
Često se uopće ne jave kad ih zovete.
U tom se kvartu toliko toga događa.
Postoji golemi problem.
To je previše za policiju i za sve uključene.
Užasno je to što se dogodilo Elisi Lam, ali za to nije kriv hotel.
Nismo odgovorni za njezinu smrt.
Jednostavno nismo bili odgovorni.
Sudac je na kraju presudio u korist hotela i slučaj je odbačen.
Kad sam saznao da je poklopac bio otvoren,
to je bila velika stvar.
To je bio trenutak kada mi se sve promijenilo.
Isključio sam i posljednju mogućnost
da se u ovom slučaju radilo o zločinu.
Na kraju sam shvatio
da je ovo bila tragedija žene koja je patila.
Vidjeli smo kako na snimci dizalo ide gore-dolje.
Odsjela je na ovome katu.
Dugo sam vjerovao da je ovo bilo ubojstvo.
Bio sam gotovo 100 % siguran u to.
Pokušavajući shvatiti sve ovo,
smatrao sam kako će mi grob pomoći da završim tu priču.
Netko je bio toliko ljubazan pa mi je snimio grob.
ELISA LAM 1991. - 2013.
Umjesto mene položio je ruku na spomenik.
Sada shvaćam da ću joj iskazati poštovanje tako da prihvatim istinu.
Ovo je bila tragedija slučajne smrti.
Mislim da je jasno što joj se dogodilo.
Kad pogledate što joj se dogodilo, sve se da lako objasniti.
Ali taj slučaj i dalje prati glas velike internetske misterije,
moderne urbane legende, neriješenog slučaja.
SNIMKA IZ DIZALA: ŠTO TI MISLIŠ?
Kada ljudi čuju priču o smrti Elise Lam,
javlja se kulturološki fenomen.
Zbog toga su osjećaji tako jaki.
Stalno mislim na to. Moram znati što se dogodilo.
Gledala sam je 1000 puta.
Mislim da se ljudi nadaju da je postojao ubojica.
ZDRAVO, UBILI SU JE
Ili se nadaju da su njihove teorije urote točne.
RITUALNO ZNAČENJE
Naime, stvarnost je mnogo tužnija.
TA JADNA CURA!
Dobro.
Pregledao sam svoje snimke prije dolaska na snimanje.
Vidim da su me zanimale samo teorije urote.
Špurijus mi stalno govori…
Zapeo sam za sve te razne bizarne paralele
koje vidimo u ovome slučaju.
Na kraju je jako mnogo tih ekstremnih slučajnosti.
To je hranilo sve te teorije.
Ali kad zaglibite u nečemu, izgubite perspektivu.
Ljudi koji su prešli tu granicu, bez činjenica ili dokaza,
izgubili su kontrolu.
Tada možete povrijediti ljude.
Kada su javili da je njezina smrt bio nesretni slučaj,
nitko mi se nije ispričao, nitko mi se nije javio.
Ništa se nije promijenilo.
To je pogrešno.
Ljudi se ne bi trebali tako izvući.
Moramo biti odgovorniji oko onoga što govorimo i činimo.
Ovo se može dogoditi svakomu.
Ovo je ozbiljno.
Preživio sam, ali mnoge zlostavljaju preko interneta i ljudi ne prežive.
To je mjesto samo ulaz za pakao.
Kad uđeš, dogodi se nešto loše.
Shvatio sam da sam ja možda samo još jedna žrtva tog mjesta.
Ali na drukčiji način.
Zatvorili smo vrata 1. siječnja 2017.
Hotel je prodan grupi u New Yorku.
Sad vrijedi 80-ak milijuna. Ludnica.
Odlučili su da će pola zgrade pretvoriti u socijalne stanove.
Druga će polovica biti luksuzni hotel.
Nadam se da će to biti sigurnije mjesto za sve.
Prema izvještajima,
novi vlasnik želi da na krovu bude bar.
I plitki bazen.
Želim tom hotelu puno uspjeha.
Zaista.
Mislim da zaslužuje još jednu priliku.
Znam da opet može biti spektakularan.
Da će o njemu govoriti pozitivno.
Znate, već je i vrijeme.
Danas vidimo preobrazbu centra Los Angelesa.
Postoji konglomerat beskućnika i siromaštva,
nasilja,
turizma
i bogatih pojedinaca koji žive u otmjenim novim hotelima i stanovima.
Svi su ti ljudi na okupu.
Sada pojedinci koji žele zaraditi na tome području
govore:
„Očistit ćemo ulice Skid Rowa.”
Pokušat će maknuti ljudska bića.
Ovamo dolazi mnogo ljudi,
a onda se žale na beskućnike.
Kamo će svi ti ljudi otići?
Oduvijek su ondje.
Ti dolaziš ovamo. Odakle ti pravo da ljude gledaš svisoka?
Ali tako to ide.
O beskućnicima govorimo kao da su oni problem.
Oni zaslužuju bolji prostor od ovoga koji smo im stvorili.
Naime, u ovom prostoru
mentalni problemi postali su jako česti.
A koliko nam je priča promaklo?
Baš kao Elisa Lam.
POSLJEDNJA ADRESA: GLAVNA JUŽNA ULICA 640, CENTAR LA-A
IME: ELISA LAM
Depresija je koma. Točka.
Ako vam netko kaže da je depresivan, ne pitajte zašto.
Ne postoji razlog.
Svaki im dan govorite da ih volite.
Svaki ih dan podsjetite da će biti bolje.
Ne možeš ništa drugo.
Elisa je bila bistra mlada žena svijetle budućnosti
koja se s bolešću nosila najbolje što je znala.
Nisam osoba kojoj je depresija profesija.
Mnogo sam više od toga.
Imam puno sreće.
Imam nevjerojatne, lijepe stvari u životu.
Tako sam puna… Ljubavi.
Elisa je imala mnogo različitih dimenzija i različitih strana kao ljudsko biće.
Tražila je sreću.
Čeznula je za radošću.
Znala je kakva želi biti.
U tome je stvar s potencijalom.
Bio je tako blizu.
Ono što je moglo biti, ali nije bilo, to je ono što ti slomi srce.
Mislim da smo ostali bez genijalne književnice.
Kada vidim kako je pisala, kako je iskrena bila, osjećam naš gubitak.
Gubitak za sve nas.
Ljudi još čitaju njezine blogove i komentiraju objave na blogu.
I dandanas ima utjecaj.
Nema sumnje da si ostavila trag.
Dotaknula si mnoge živote, Elisa. Vjerojatno si i spasila mnoge ljude.
Daješ mi nadu.
Zbog tebe znam da me netko razumije.
Jedino žalim što te nisam našao ranije.
Neću zaboraviti tvoju priču. Dajem ti riječ.
Elisa Lam nas je spojila.
Zahvaljujući Elisi shvatio sam da nisam sam.
Mi nismo sami.
Neke te priče uvijek prate i ne možeš prestati razmišljati o njima.
Ovo je jedna od tih priča.
Ne možeš zaboraviti Elisu Lam.
Bila je važna prije smrti. I dalje je važna.
Vidiš da je njezin život bio važan.
Njezino nasljeđe živi.
Još je uvijek tu sa svima i nije potpuno otišla.
Pretpostavljam da je to ljudska priroda.
Osjećati se tako veliko, tako važno, a ipak si samo…
Treptaj u svemiru.
Bit je u borbi da pomiriš te dvije istine.
AKO IMATE PROBLEMA S MENTALNIM ZDRAVLJEM,
ILI POZNAJETE NEKOGA TKO IMA, IDITE NA WANNATALKABOUTIT.COM
ZA INFORMACIJE I RESURSE.
Prijevod titlova: Jelena Šestak